Гүзәл Вилданова

Вилданова Гүзәл Булат кызы (28 июнь 1975 ел) — галим-философ, югары мәктәп укытучысы. Башкорт дәүләт университетының фәлсәфә һәм җәмгыятьне өйрәнү  факультетының җәмгыять эшләре кафедрасы   доценты. Философия  фәннәре докторы (2009). 

 Биографиясе 
Гүзәл Булат кызы Вилданова 1975 елның 28 июнендә Башкорт АССРның (хәзер Башкортстан Республикасы) Учалы районы Яңа Байрамгул авылында укытучылар гаиләсендә туган. 1992 елда урта мәктәпне тәмамлагач, Башкорт дәүләт педагогия институтының (хәзер М. Акмулла исемендәге Башкорт дәүләт педагогия университеты) Педагогия факультетына укырга керә.

Аспирантура, докторантура белем ала.

Хезмәт юлын 1999 елда Башкорт дәүләт университетының Сибай институтында башлый.

2013 елдан алып Башкорт дәүләт университетында эшли. Тормышта, өч бала әнисе.

 Гыйльми эшчәнлеге 
Гүзәл Булат кызы студент елларында ук гыйльми-тикшеренү эшләренә алына, яшәү мәгънәсе, хакыйкать, тәрбия проблемалары белән ныгытып кызыксына башлый. Шуңа да профессор Валерий Хазиев тәкъдиме  белән 1997 елда укуын тәмамлау  белән Башкорт дәүләт педагогия институты философия, җәмгыятьне һәм сәясәтне өйрәнү  кафедрасының аспирантурасына кабул ителә һәм аны, «Мудрость и истина: гносеологический анализ» дигән темага кандидатлык диссертациясе яклап, 1999 елда уңышлы тәмамлый. Аннары хезмәт эшчәнлеген Башкорт дәүләт университетының Сибай филиалы тарих факультетында философия кафедрасы укытучысы булып башлый.

Гүзәл Булат кызы Вилданованың гыйльми тикшеренүләре философиясенең мөһим мәсьәләләре — гносеология һәм онтология, хакыйкать, яшәү мәгънәсен эзләү, дини кыйммәтләр һәм башкорт халкының милли эпосы «Урал батыр»ның фәлсәфәсен өйрәнүгә багышланган.

Галимнең 100 артык хезмәте, шул исәптән монографияләре бу темаларга багышланган.

Докторлык диссертациясен — 2009 елда яклый, темасы  — «Онты-гносеологические основания мудрости и истины». Фәнни консультанты — философия фәннәре докторы, профессор Хазиев Валерий Семен улы.

2013 елдан Башкорт дәүләт университетының философия һәм җәмгыятьне өйрәнү факультетының җәмгыять эшләре кафедрасы доценты булып эшли.

 Җәмәгать эшчәнлеге 
Студенлар өчен оештырылган «Дискус+» клубын җитәкли. Клуб яшьләр өчен актуаль булган мәсьәләләрне уртага салып, алардан чыгу юлларын эзләүгә, сәламәт тормыш пропагандалауга багышланган. Студентлар өчен бу түгәрәк 2003 елда Башкорт дәүләт университетының Сибай институтында эшли башлый. Бүгенге көндә «Дискус» клубы исемен «Дискус+» дип үзгәртеп, Башкорт дәүләт университетының җәмгыять эшләре  кафедрасы базасында уңышлы эшләп килә.

Гүзәл Булат кызы шулай ук «Аек Башкортстан» җәмәгать оешмасы лидерларының берсе.

III бөтендөнья башкортлары корылтае делегаты.

Галим шулай ук Башкорт Википедиясенең 10 еллыгына багышланган Вики-Сабантуй 2015 тә һәм «Википедия һәм мәгълүмат җәмгыяте» халыкара гыйльми-гамәли конференциядә катнашты.

 Фәнни хезмәтләре 
 Гносеологический анализ мудрости и истины — Уфа: 2001. — 159 с.
 Смысл жизни человека: ценности и смысложизненные ориентации — Уфа: 2007 [В соавт.]
 Онто-гносеологические основания мудрости и истины — Уфа, 2008. — 326 с.
 Методологические проблемы «обретения» мудрости и истины — Уфа, 2013. — 232с.
 Сылтамалар 
 Вилданова Гүзәл Булат ҡыҙы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.
 Философский клуб «Дискус»
Төркем:Фәлсәфә фәннәре кандидатлары
Төркем:Фәлсәфә фәннәре докторлары
Төркем:БДУ укытучылары
Төркем:Башкорт дәүләт педагогия институтын тәмамлаучылар
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Учалы районында туганнар
Төркем:Әлифба буенча шәхесләр
Төркем:1975 елда туганнар
Төркем:28 июнь көнне туганнар